**ΟΔΗΓΙΕΣ ΕΓΓΡΑΦΗΣ – ΑΝΑΝΕΩΣΗΣ ΕΓΓΡΑΦΗΣ ΣΤΟ ΛΥΚΕΙΟ**

Αγαπητοί γονείς/κηδεμόνες,

σας ενημερώνουμε ότι οι εγγραφές-ανανεώσεις εγγραφών-μετεγγραφές των μαθητών/τριών στα Δημόσια Λύκεια και ΕΠΑ.Λ., για το σχολικό έτος 2020-21 ξεκίνησαν ηλεκτρονικά μέσω της εφαρμογής e-eggrafes.

Συγκεκριμένα: **Υποχρέωση** υποβολής νέας εγγραφής έχουν οι μαθητές που εγγράφονται για πρώτη φορά στο Λύκειο (α΄ Λυκείου), ενώ οι μαθητές της β΄ και γ΄ Λυκείου υποχρεούνται να ανανεώσουν την εγγραφή τους. Η εγγραφή γίνεται μέσω μιας εφαρμογής στην ηλεκτρονική διεύθυνση:

 <https://e-eggrafes.minedu.gov.gr>

**από 18 Ιουνίου 2020 μέχρι και 2 Ιουλίου 2020.** Για τους ανήλικους μαθητές η υποχρέωση αυτή είναι ευθύνη των γονέων / κηδεμόνων τους.

Προκειμένου να αποφευχθούν εγκαίρως τυχόν προβλήματα, σας επισημαί-νουμε τα ακόλουθα:

• Ο κηδεμόνας που θα υποβάλει ηλεκτρονικά την αίτηση με κωδικούς ΓΓΠΣ (taxis) θα πρέπει να είναι αυτός/ή που έχει δηλωθεί ως κηδεμόνας στο σχολείο για να γίνει η αντιστοίχιση γονέα - μαθητή. Σε αντίθετη περίπτωση, θα είναι αδύνατη η εγγραφή του μαθητή.

 • Η διεύθυνση κατοικίας βάσει της οποίας θα εγγραφεί ο μαθητής/τρια είναι αυτή η οποία έχει δηλωθεί στο σχολείο και έχει καταχωριστεί στο πληροφοριακό σύστημα Myschool. Σε περίπτωση που δεν κατοικείτε πλέον στην ίδια διεύθυνση, παρακαλείστε να επικοινωνήσετε για την αλλαγή με το Σχολείο.

• Η ακριβής ημερομηνία γέννησης του/της μαθητή/τριας είναι αυτή η οποία έχει ήδη δηλωθεί στο σχολείο και έχει καταχωριστεί στο πληροφοριακό σύστημα Myschool. Αν υπάρχει θέμα διόρθωσης, παρακαλείστε να την πραγματοποιήσετε άμεσα στο σχολείο όπου φοιτά τώρα ο/η μαθητής/τρια μετά από επικοινωνία με τη σχολική μονάδα η οποία θα σας ενημερώσει για τις απαραίτητες διαδικασίες.

Για την εγγραφή του μαθητή απαιτείται η δήλωση μιας ηλεκτρονικής διεύθυνσης επικοινωνίας (e-mail) και η γνώση του αριθμού μητρώου του μαθητή (**θα τον βρείτε στον έλεγχο. Προσοχή: οι του Γυμνασίου σε έλεγχο του γυμνασίου κ οι του Λυκείου σε έλεγχο του Λυκείου).**

Η εφαρμογή θα σας ζητήσει να δηλώσετε:

1) τη διεύθυνση κατοικίας σας,

2) την ημερομηνία γέννησης του μαθητή,

3) το σχολείο και την τάξη φοίτησης,

4) τη δεύτερη ξένη γλώσσα που επιθυμεί να διδαχθεί ο μαθητής στο Λύκειο,

5) την ομάδα προσανατολισμού για τους μαθητές της β΄& γ΄ Λυκείου.

**Στην επιλογή Σχολείου επιλέγουμε ίδιου τύπου σχολείο (Λύκειο Ημερήσιο) (Μουσικό Σχολείο Βόλου με Λυκειακές Τάξεις)**

Αν για κάποιο λόγο δεν είναι δυνατή η ταυτοποίηση του γονέα – μαθητή, θα πρέπει να επικοινωνήσετε με το Σχολείο στα τηλ. 2421071096 & 2421047155 για διευκρινίσεις – διορθώσεις -1130 -13.00-.

Καλό είναι να κρατήσετε ένα αντίγραφο της ηλεκτρονικής δήλωσης.

Παρακαλούμε να προβείτε στην έγκαιρη εγγραφή ή ανανέωση της εγγρα-φής σας για το σχολικό έτος 2020-21.